Document ID: 32000D0181

32000D0181
L 057/35
JURNALUL OFÍCIAL AL UNIUNII EUROPENE
DECIZIA COMISIEI
din 23 februarie 2000
privind recunoașterea în principiu a conformității dosarelor transmise pentru examinare detaliată în vederea eventualei înscrieri a substanțelor active tiacloprid, forclorfenuron și tiametoxam în anexa I la Directiva 91/414/CEE privind introducerea pe piață a produselor fitosanitare
[notificată sub numărul C(2000) 474]
(Text cu relevanță pentru SEE)
(2000/181/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vederea Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 1999/80/CE a Comisiei (2) și, în special, articolul 6 alineatul (3),
întrucât:
(1)
Directiva 91/414/CEE (denumită în continuare „directiva”) a prevăzut stabilirea unei liste comunitare de substanțe active a căror incorporare în produsele fitosanitare este autorizată.
(2)
Solicitanții au prezentat autorităților din anumite state membre dosare în vederea înscrierii a patru substanțe active în anexa I la directivă.
(3)
Bayer Plc a prezentat autorităților britanice un dosar privind substanța activă tiacloprid la 11 septembrie 1998.
(4)
SKW Trostberg AG a prezentat autorităților spaniole un dosar privind substanța activă forclorfenuron la 7 decembrie 1998.
(5)
Novartis Crop Protection AG a prezentat autorităților spaniole un dosar privind substanța activă tiametoxam la 17 martie 1999.
(6)
Autoritățile menționate anterior au comunicat Comisiei rezultatele unei prime examinări a conformității dosarelor cu cerințele privind datele și informațiile prevăzute în anexele II și, pentru cel puțin un produs fitosanitar care conține substanța activă în cauză, de anexa III la directivă. Prin urmare și în conformitate cu prevederile articolului 6 alineatul (2), solicitanții au transmis dosarele Comisiei și celorlalte state membre.
(7)
Dosarele privind substanțele active tiacloprid, forclorfenuron și tiametoxam au fost transmise Comitetului permanent fitosanitar la 20 iulie 1999.
(8)
Articolul 6 alineatul (3) din directivă prevede că trebuie să se confirme la nivel comunitar faptul că fiecare dosar se consideră că îndeplinește, în principiu, cerințele privind datele și informațiile prevăzute în anexa II și, pentru cel puțin un produs fitosanitar care conține substanța activă în cauză, de anexa III la directivă.
(9)
Această confirmare este necesară pentru ca examinarea detaliată a dosarului să poată fi continuată și pentru ca statele membre să aibă posibilitatea de a acorda o autorizație provizorie pentru produsele fitosanitare care conțin substanța activă în cauză în condițiile prevăzute la articolul 8 alineatul (1) din directivă și, în special, condiția privind evaluarea detaliată a substanței active și a produsului fitosanitar în conformitate cu cerințele directivei.
(10)
Prezenta decizie nu exclude posibilitatea ca societății în cauză să i se solicite date sau informații complementare atunci când, pe parcursul examinării detaliate, aceste date sau informații sunt necesare pentru a lua o decizie.
(11)
Statele membre și Comisia sunt de acord ca Regatul Unit să continue examinarea detaliată a dosarului tiacloprid și ca Spania să continue examinarea detaliată a dosarelor forclorfenuron și tiametoxam.
(12)
De îndată ce este posibil și cel târziu în termen de un an, Regatul Unit și Spania prezintă Comisiei un raport cu privire la concluziile examinărilor efectuate, însoțit de eventuale recomandări privind înscrierea sau neînscrierea substanțelor și condițiile aferente. După primirea acestor rapoarte, examinarea detaliată va continua în cadrul Comitetului permanent fitosanitar, cu concursul tuturor statelor membre.
(13)
Măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Dosarele următoare îndeplinesc, în principiu, cerințele privind datele și informațiile prevăzute la anexa II și, pentru cel puțin un produs fitosanitar care conține substanța activă în cauză, în anexa III la directivă, ținând seama de utilizările propuse:
1.
Dosarul pe care Bayer Plc l-a transmis Comisiei și statelor membre în vederea înscrierii tiaclopridului ca substanță activă în anexa I la Directiva 91/414/CEE și care a fost înaintat Comitetului permanent fitosanitar la 20 iulie 1999.
2.
Dosarul pe care SKW Trostberg AG l-a transmis Comisiei și statelor membre în vederea înscrierii forclorfenuronului ca substanță activă în anexa I la Directiva 91/414/CEE și care a fost înaintat Comitetului permanent fitosanitar la 20 iulie 1999.
3.
Dosarul pe care Novartis Crop Protection AG l-a transmis Comisiei și statelor membre în vederea înscrierii tiametoxamului ca substanță activă în anexa I la Directiva 91/414/CEE și care a fost înaintat Comitetului permanent fitosanitar la 20 iulie 1999.
Articolul 2
Prezenta decizie se adresează statelor membre.
Adoptată la Bruxelles, 23 februarie 2000.

Labels: 3
6